[{"text_idx": "#000000", "text": "Ysgol Ffilm a Theledu Cymru"}, {"text_idx": "#000001", "text": "Wedi ei ddatblygu ym Mhrifysgol De Cymru, mae Ysgol Ffilm a Theledu Cymru yn torri tir newydd o ran addysg yn y Diwydiannau Creadigol. Wrth ddefnyddio ein profiad helaeth, cysylltiadau a\u0302\u2019r diwydiant a\u2019n lleoliad godidog yng nghalon Caerdydd, byddwn yn rhoi\u2019r cyfleoedd gorau i fyfyrwyr ddatblygu gyrfa lwyddiannus mewn ffilm a theledu yn yr 21 ganrif."}, {"text_idx": "#000003", "text": "Wrth ymgynghori a\u0302 Llywodraeth Cymru a\u2019r partneriaid diwydiant allweddol rydym yn dod a\u0302\u2019n cyrsiau llwyddiannus sy\u2019n berthnasol i ffilm a theledu at ei gilydd ac yn cynyddu\u2019r ddarpariaeth gydag amrywiaeth o gyrsiau o\u0302l-raddedig newydd o fis Medi 2019. Boed eich diddordeb mewn cyfarwyddo, golygu, rheoli cynhyrchiad, dylunio set, animeiddio neu effeithiau gweledol, bydd ein cwricwlwm eang a pherthnasol yn darparu\u2019r sgiliau a\u2019r cyfleoedd sydd eu hangen arnoch i ymuno ag un o ddiwydiannau mwyaf dynamig y DU."}, {"text_idx": "#000004", "text": "Mae ein ti\u0302m o staff academaidd yn cyfuno addysgu o ansawdd uchel gyda gweithio yn y diwydiant, gan sicrhau eu bod yn gallu trosglwyddo sgiliau o\u2019r radd flaenaf a rhannu eu cysylltiadau a gwybodaeth helaeth a\u0302\u2019n myfyrwyr. Mae darlithwyr gwadd, dosbarthiadau meistr, ymweliadau a\u0302\u2019r diwydiant a lleoliadau gwaith oll yn ychwanegu at y cyfleoedd i gwrdd a\u0302\u2019r talent gorau yn y diwydiant wyneb yn wyneb."}, {"text_idx": "#000006", "text": "Rydyn ni eisiau dathlu talent creu ffilmiau pobl ifanc mewn ysgolion a cholegau. Rydyn ni wedi creu cyfres o wobrau newydd, ar y cyd ag IntoFilm a Screen Alliance Wales i ddathlu gwaith anhygoel ein pobl ifanc greadigol. Gweler categoriau\u2019r gwobrau a manylion ar sut i gyflwyno cais yma."}, {"text_idx": "#000007", "text": "Mae Ysgol Ffilm a Theledu Cymru yn cynnig amrywiaeth o gyrsiau Israddedig poblogaidd ac uchel eu parch, ac rydym yn datblygu darpariaeth O\u0302l-raddedig newydd sy\u2019n canolbwyntio ar y diwydiant."}, {"text_idx": "#000008", "text": "A\u0302 ninnau wedi ein lleoli ym Mhrifysgol De Cymru, Caerdydd, caiff ein lleoliad canolog trawiadol ei gydweddu gan yr adnoddau ffilm a chyfryngau gorau yng Nghymru, yn cynnwys:"}, {"text_idx": "#000009", "text": "Stiwdios ffilm a theledu Gwagleoedd perfformio ac ymarfer Ystafelloedd graddio a golygu Theatrau dybio Stiwdios newydd ar gyfer cipio llun symudiad a sgrin werddDwy sinema sgrinio"}, {"text_idx": "#000010", "text": "A\u0302\u2019r holl adnoddau hyn o dan yr un to, rydym wedi creu cyfleoedd anferthol i ddatblygu eich sgiliau a chydweithio gyda myfyrwyr ar draws ystod eang o ddisgyblaethau creadigol."}, {"text_idx": "#000011", "text": "Mae Caerdydd yn brif ddinas ffyniannus, fodern a chosmopolitan sy\u2019n prysur ddyfod yn brif ganolfan i\u2019r diwydiannau creadigol."}, {"text_idx": "#000012", "text": "Mae astudio yma yn cynnig y cyfle perffaith o ran profiad gwaith, cydweithredu prosiect a briffiau byw gyda\u2019r diwydiant \u2013 boed yn Stiwdios Drama\u2019r BBC ym Mae Caerdydd, ITV, S4C, Pinewood, GloWorks, Bad Wolf neu gannoedd o fusnesau creadigol bach arbenigol, nifer ohonynt wedi eu sefydlu gan ein graddedigion."}]